» וואלה מחקו טור ביקורת של לילך וולך על תחקיר “המקור” על ישראל היום
וואלה מחקו טור ביקורת של לילך וולך על תחקיר “המקור” על ישראל היום
סגנית עורך וואלה תרבות, לילך וולך, פרסמה טור ביקורת על תחקיר “המקור” של רביב דרוקר בערוץ 10 על ישראל היום וקשריו עם ראש הממשלה בנימין נתניהו, שבו היא יוצאת הן נגד העיתון והן נגד התחקיר. הבוקר היא דיווחה שהטור נמחק מוואלה, ופרסמה אותו במלואו בפייסבוק, עם ההפניה “אז זו הכתבה על התחקיר של ‘מקור’ אמש שאתם כבר לא מוצאים באוויר. מעולם לא ביקשתי שתעשו שייר. היום אני מבקשת”. ההפניה לטור בדף הפייסבוק של וואלה תרבות עדיין טרם נמחקה.
במדור הברנז’ה של וואלה פורסמה הבוקר כתבה שסוקרת את עיקרי התחקיר של ערוץ 10. במדור הסאטירי “פילרים” לגלגו על הבנאליות התחקיר – לצד תמונה של דרוקר נכתב: “בשבוע הבא: כך תיאם גיא פינס אייטמים עם יח”צנים”.
מפת האינטרסים: לוואלה יש שת”פ תכנים עם ישראל היום מאז 2010, שבמסגרתו מתפרסמים טורים מהעיתון באתר, ובעיתון התפרסם סיכום שבועי של הלכי הרוח החדשותיים מוואלה. לפי דיווחים בגלובס, העורכת הראשית החדשה של וואלה, טלי בן עובדיה, קיבלה הצעה לסמנכ”ל את ערוץ 10 תחת המנכ”ל החדש רפי גינת.
וולך סירבה להגיב. עורך וואלה תרבות, אלכס פולונסקי, לא הגיב. בוואלה טרם הספיקו להגיב, ותגובתם תפורסם פה כשתגיע.
[עדכון 18:34] ממידע שהגיע אלי עולה שטלי בן עובדיה כבר לא נוכחת במערכת, וכי ההוראה להסיר את הכתבה הגיעה ישירות מהמנכ”ל, אילן ישועה. מוואלה עדיין לא הגיבו לפנייתי.
[עדכון 5.2.2013] הסטטוס של וולך נמחק מפייסבוק, ואיתו באופן אוטומטי לפחות 80 השיתופים שעשו לו, כולל אלו שנעשו בסולידריות על ידי עורכים וכתבים בוואלה, ובהם ג’וש בריינר, רחלי רוטנר, חגי קראוס, אור ברקת ואסף לבנון. וואלה עדיין לא הגיבו לפנייתי.
5 בפברואר, 2013 | בנושאים 404
6 תגובות לפוסט “וואלה מחקו טור ביקורת של לילך וולך על תחקיר “המקור” על ישראל היום”
גל א on 5 בפברואר, 2013 15:30
“די… תמשיכו!!”
בלי “ישראל היום”, השייכות המפלגתית של עיתונים היתה ממשיכה להיות הפיל שבחדר, שלא מעזים לדבר עליו. רק על זה מגיע לביביתון פרס עיתונות כלשהו.
מה שבטוח, אין בישראל עיתונים כבר הרבה מאד שנים.
גל א on 5 בפברואר, 2013 15:34
נ.ב. חני לוז מוסיפה עוד:
https://www.facebook.com/tadmit.chanieluz/posts/4322882585573
מסתבר שלדרוקר-פיל יש חטוטרת + קורה בין עיניו. אבל למה שמישהו יופתע מזה.
או גלובס, שמפרסם שאתה נוקבת על היחסים בין גאולה אבן וגדעון סער, בשעה שעורכת “ליידי גלובס” נשואה לרמון. אין גבול לחוצפה של האנשים האלה, לתחושה שהם חושבים שלחר* שלהם אין ריח.
“המקור” נגד “ישראל היום”: האמת תשודר ברשת | חורים ברשת on 6 בפברואר, 2013 09:01
[…] ונפסד שמנכ”ל וואלה, אילן ישועה, עוסק בצנזורה של תכנים. בבלוג חדר 404 צוין כי בהוראתו נמחק מהאתר ומפייסבוק טור ביקורת של סגנית עורך וואלה תרבות, […]
שירי on 6 בפברואר, 2013 09:01
אני מניחה שאת התחקיר על זה לא נראה בתכנית ה”מקור”.. כנראה שעבודה עיתונאית מקיפה אינה באג’נדה של דרוקר, במיוחד כשהביקורת על ה”תחקיר” שלו היא כל כך נכונה ומדויקת.
אבשלום on 6 בפברואר, 2013 09:34
מקווה שהיא עדיין אוחזת במשרתה.
אחד שנדהם on 6 בפברואר, 2013 15:05
מה לעזאזל הולך כאן?!
גם התחקיר של ערוץ 10 שמעבר לשידורו החי
לא ניתן למצוא אותו באינטרנט באתר של ערוץ 10,
וגם הביקורת שהוסרה!
מה שכן, אני ראיתי את התחקיר בזמן אמת,
וגם קראתי את הכתבה, והספקתי להגיב לה.
וזו לשון תגובתי לביקורת,
כפי שמעולם לא התפרסמה –
שם: חריג ולא מובן מאליו
נושא: לא מסכים בעליל !!
מה זאת אומרת: “את מה שכבר ידענו”??
– מי ידע עד כמה בוטה וגסה תביעת ידו של המו”ל על התוצאה הסופית?
– מי ידע שאנשי תקשורת מכובדים מסכימים להישאר ולעבוד בגוף
שמתערב כל-כך בעבודתם, ומשנה את הרעיונות, המהות, הקונספט
של הדעות / כתבות / מאמרים שלהם?
– מי ידע שהעיתון משרת באופן כל-כך אישי ועיקבי בן-אדם אחד,
ולא דעה אחת (ימנית)?
כולם ידעו של מי העיתון, וכולם אמרו את מי הוא בא לשרת,
אבל רק אתמול זה התפוצץ לכולם מול העיניים באופן שאינו משתמע
לשתי פנים.. לא כ”הערכות”, אלא פשוט כ”עובדות” שלא ניתן
להתכחש להן או להכחיש אותן.
חשיפה מצויינת שאמורה לשים מראה מול כל העיתונים העכברים
שמשרתים את המנגנון המשומן הזה.
הביקורת כאן, שלא כהרגלכם, פשוט מפספסת את הנקודה וחבל.
כי לא מדובר בעוד גורמים ציוניים שמנסים להטות את דעת הקהל
על-ידי עיתונאית אפלה ושיטתית של סילוף עובדות,
אלא שהכל קורה בניצוחו של האיש שמנהל את חיינו.
איך אפשר שלא להרגיש אחרי תחקיר כזה,
עד כמה כולנו קטנים, ועד כמה המושכים בחוטים –
פשוט לא רואים אותנו ממטר..
אפילו לא בשביל המינימום הנימוסי שלא לומר המקצועי הנדרש מהם מידיי בוקר –
לספר לנו את האמת.
הטוקבקיסטים בכל רחבי האינטרנט צריכים לקום ולזעוק,
למחוא בצרחות, או לפחות לעכל את מה שקורה כאן,
ולמחות את הדמעות..